Sag om samvær med fællesbørn, og hvorvidt den fælles forældremyndighed over parternes to fællesbørn ophæves, og forældremyndigheden tillægges far alene, eller hvorvidt parternes to f... Vis mere
Ret: Retten i Randers (1. instans)
Faggruppe: Civilsag — Forældreansvarssag
Sagsemner: Familieret og personlige forhold;

/

RETTEN I By
DOM

afsagt den 21. juni 2021

Sagen er behandlet for lukkede døre.

Sag BS-6639/2021-RAN

Far
(beskikket advokat Dorthe Østerby)

mod

Mor
(beskikket advokat Mogens Freinsilber)

Denne afgørelse er truffet af Dommer.

Under denne sag, der er modtaget fra Familieretshuset den 16. februar 2021, har
sagsøgeren, Far, nedlagt følgende påstande:

”Vedr. forældremyndighed/bopæl
Principalt:
Den fælles forældremyndighed over Barn 1, født Dato 1 og Barn 2, født Dato
2 op-hæves, og forældremyndigheden tillægges sagsøger, Far, alene i henhold
til forældreansvarslovens § 11.

Subsidiært:
Parterne skal fortsat have fælles forældremyndighed over Barn 1 og Barn 2,
som skal have bopæl hos sagsøger, jf. forældreansvarslovens § 17.



/

2

Vedr. samvær
(A) Hvis sagsøger får medhold i ovenstående påstand vedrørende forældre-
myndig/bopæl nedlægges påstand om, at sagsøgte, Mor har følgende samvær
med børnene:

Samvær med Barn 1:
Hver anden weekend i ulige uger fra fredag efter skoletid til søndag kl. 18.00.

Samvær med Barn 2:
Fra onsdag i ulige uger efter skoletid til den følgende mandag i lige uger om
morgenen med aflevering i skolen ved skoletids start.

Påstand vedrørende feriesamvær forbeholdes.

(B) Hvis sagsøger ikke får medhold i ovenstående påstand vedrørende for-
ældremyndighed/bopæl, nedlægges påstand om, at sagsøger, Far har samvær
med begge børn som følger:

Hver anden uge i lige uger fra mandag efter skoletid til den næstfølgende
mandag i lige uger om morgenen med aflevering i skolen ved skoletids start.

…

Erstatningssamvær
Med henvisning til Bekendtgørelse om forældremyndighed, barnets bopæl og
samvær m.v. § 9 anmodes retten om at medtage bestemmelse om auto-matisk
erstatningssamvær i dommen.”

Sagsøgte, Mor, har nedlagt følgende påstande:

” Principalt: Den fælles forældremyndighed over Barn 1, født Dato
1 og Barn 2, født Dato 2 ophævet, og
forældremyndigheden tillægges sagsøgte Mor alene i
henhold til Forældreansvars-lovens §11.

Subsidiært: Parterne skal fortsat have fælles forældremyndighed
over Barn 1 og Barn 2, og bopælen for Barn 1 og Barn
2 skal fortsat være hos sagsøgte, Mor.



/

3

Samvær: Hvis sagsøgte får medhold i ovenstående påstand ved-
rørende forældremyndighed/bopæl nedlægges påstand
om, at sagsøger Far skal have følgende samvær med
børnene:

Barn 1:
Hver anden weekend i ulige uger fra fredag efter
skoletid til søndag kl. 18.

Barn 2:
Fra torsdag i ulige uger efter skoletid til den følgende
mandag i lige uger om morgenen med aflevering i sko-
le ved skoletids start

Hvis sagsøgte ikke får medhold i ovenstående påstand
vedrørende forældremyndighed/bopæl nedlægges på-
stand om, at sagsøgte Mor får følgende samvær med
børnene:

Barn 1:
Hver anden weekend i ulige uger fra fredag efter sko-
letid til søndag kl. 18.00.

Barn 2:
Fra torsdag i ulige uger efter skoletid til den følgende
mandag i lige uger om morgenen med aflevering i sko-
le ved skoletids start.

…

Erstatnings-
samvær: Med henvisning til Bekendtgørelse om forældremyn-

dighed, barnets bopæl og samvær m.v. § 9 anmodes
Retten om at medtage bestemmelsen om automatisk
erstatningssamvær i dommen.”

Oplysningerne i sagen

Parterne har fri proces. Retten har beskikket advokater for parterne.

Far har forklaret, at han er 46 år og Stilling i Virksomhed. Han kører mest i By.
Han arbejder fra kl. 7 til kl. 15.45, om fredagen dog kun til kl. 12. Han bor i det
tidligere fælles hus, hvor pigerne er vokset op.



/

4

Pigerne bor for tiden i samme værelse, idet han vil prøve det af. Han har en bror
og svigerinde, som kan aflaste ham. Hans mor var rigtig tæt på pigerne, men hun
døde for nylig. Han og Mor var sammen fra 2004 til 2014. da de gik fra hinanden,
var de enige om, at pigerne skulle bo hos Mor og om, at der skulle være en 7/7-
samværsordning. Det har fungeret ok indtil sommeren 2019, hvor Mor blev
gravid. Barn 1 havde haft det skidt i nogen tid, og det eskalere-de ved Mors
graviditet og fødsel. Barn 1 var bange for, at Mor var syg. Han har ofte oplevet at
måtte hente pigerne hos Mor, selv om han var på arbejde. Mor har indgivet mange
underretninger mod ham, bl.a. om blå mærker på Barn 1. Barn 1 kan godt være
voldsom, og det er rigtigt, at han har taget ved Barn 1, for at hun ikke skulle
ødelægge hans hjem. Barn 1 har gået i en special-klasse, men er vist nok tilbage i
en normal klasse nu. Hun er ifølge lægen en stresset pige, som ikke kan udredes
på nuværende tidspunkt. Barn 1 går til rid-ning to dage om ugen. Barn 2 kræver
ikke så meget som Barn 1. Barn 2 er også en glad pige, og Barn 2 og Barn 1 leger
meget med hinanden, når de er hos ham. Barn 2 har haft svært ved at passe sin
skole, når hun har været hos sin mor. Det er gået ned ad bakke med Barn 2 i
skolen på det sidste. Familieretshuset traf i februar 2021 en afgørelse om, at han
fik tillagt den midlertidige forældremyndighed over Barn 1, og at Mor skulle have
samvær med Barn 1 hver anden weekend. Det blev endvidere bestemt, at Barn 2's
bopæl skulle blive hos Mor, og at 7/7-samværsord-ningen skulle fortsætte for
Barn 2. Det er ham, der tager sig af skole-hjem-samtaler, idet Mor ikke kommer
til dem. Han vil tro, at der er kommet mellem 50 og 100 indberetninger fra Mor
over de seneste år, og de har ikke noget på sig. Det har påvirket ham meget
psykisk at skulle gå til møder herom hos kommunen. Han har været nødt til at
holde Barn 1, som smadrer ting. Han har fået en rådgiver hos kommunen, som
hjælper ham med at tackle Barn 1. Mor sagde i første omgang nej til en rådgiver,
men har nu også fået en. Hans samarbejde med Mor er ikke godt. Mor overholder
ikke aftaler. De mange indberetninger har endvidere tæret på deres samarbejde.
De kan godt tale sammen i perioder, men hvis de kommer op at skændes, kommer
der straks en underretning. Derfor skriver han helst sammen med Mor. Sidste
underretning kom for ca. 14 dage siden. Den drejede sig om det samme som
hidtil. Han bruger ikke stoffer. Han er bekymret for Barn 2's skolegang hos Mor.
Hvis Barn 1 kom tilbage til Mor, ville han komme til at hente Barn 1 hele tiden.
Barn 1 skal i en ny skole til som-mer. Det er en specialskole, hvor de bl.a. bruger
ridning som redskab til børne-ne i det daglige. Han kan ikke lave aftaler med Mor
om sådanne ting. Mor laver om på tingene hele tiden. Han har et fint samarbejde
med kommunen. Mors forhold til kommunen er mere anstrengt. Hver gang, der
kommer en ny rådgiver, begynder Mor forfra med underretninger. Deres dårlige
samarbejde påvirker børnene. De prøver at holde snakken væk fra børnene. Barn
1 savner sin søster under den nuværende ordning, og han mener, søskende bør
være sammen. Børnene vil have det bedst hos ham. Han er sikker på, at børnene
til en samtale vil sige, at de vil være lige meget hos begge forældre. Efter at den



/

5

nye ordning blev etableret i Familieretshuset, har der været mindre postyr med
Barn 2 og Barn 1 hos ham.

Mor har forklaret, at hun er 35 år og ikke har arbej-de. Hun bor alene med
børnene Barn 2 og Barn 3 på 1 år. Den ordning, der blev etableret i februar 2021,
har fungeret godt for Barn 1 og Barn 2, fordi Barn 1 bedre kan få den nødvendige
ro hos Far. Hendes samarbejde med Far er også blevet bedre. Det er imidlertid
ikke helt godt, for Far svarer ikke på hendes opkald. Ordningen er dog svær for
Barn 1, fordi Barn 1 savner sin mor og lillesøster. Hun har haft kontakt til Barn 2's
skole, fordi Barn 2 har haft meget fravær. Barn 2 har det ikke så godt og synes,
alting handler om Barn 1, når de er hos Far. Barn 2 har det altid svært de første
dage efter samvær. Barn 1 går til ridning og går på Skole. Hun har ikke hørt om,
at Barn 1 skal på en specialskole. Hun har et godt samarbejde med By Kommune.
Både hun og Far har gået til sko-lehjemsamtaler. Når hun har set store blå mærker
på Barn 1, har hun spurgt, og Barn 1 og Barn 2 har sagt, at det er Far, der har
givet dem. Barn 1 har skrevet breve om at ville væk fra sin far. Hun har ikke vist
dem til Far, fordi det så vil gå ud over Barn 1. Når Barn 1 bliver sur hos hende,
skiller hun pigerne ad, snakker med dem og går en tur. Hun vil gerne samarbejde
med Far og har prø-vet at få fat i ham, men når det lykkes, vil Far ikke snakke om
tingene. Barn 1 og Barn 2 vil ikke afsted til Far. De får ondt i maven. Hun tror, det
bedste for Barn 2 vil være at være hos Far hver anden weekend. Barn 2 får mere
ro hos hende, når Barn 1 er hos Far, og det fungerer godt. Hun har været i et
ressourceforløb i 10 år og venter på førtidspension. Det vigtige for hende lige nu
er hendes børn. Hun taler i telefon med sin rådgiver hos kommunen hver dag. Hun
har talt med Far om at tage et barn hver. Det vil nok være godt for pigerne at være
sammen hver anden weekend, så de hver især får mere ro i hverdagen. Hun er
chokeret over, at kommunen har skrevet, at Barn 1 skulle fjernes, hvis Far ikke fik
foræl-dremyndigheden over Barn 1. Hun er ikke enig med Barn 2's skole i, at
Barn 2's gode perioder oftest er, når Barn 2 er hos Far. Barn 2 er sikkert påvirket
af hendes og Fars dårlige samarbejde. Hun tager billeder af Barn 1's og Barn 2's
blå mærker, når de har været hos Far. Den ordning, der er etableret i februar 2021,
fungerer bedre, end det gjorde før. Barn 2 er mere glad, og Barn 1 får mere ro, når
hun er hos Far.

Der har den 11. maj 2021 været afholdt børnesamtaler med Barn 1 og Barn 2.

Rettens begrundelse og afgørelse

Barn 1 og Barn 2 fik ved parternes samlivsophævelse i 2014 bopæl hos moderen,
idet der var aftalt en 7/7-samværsordning.

I november 2020 og på ny den 11. februar 2021 traf Familieretshuset afgørelse
om, at faderen fik tillagt den midlertidige forældremyndighed over Barn 1, og



/

6

at Barn 1 skulle have samvær med moderen hver anden weekend fra fredag til
søndag.

Begge piger er i sagens oplysninger, herunder skoleudtalelserne, beskrevet som
meget påvirkede af forældrenes uenigheder, og dette indtryk er bekræftet un-der
børnesamtalerne.

Efter oplysningerne om forældrenes dårlige samarbejde, herunder om mode-rens
underretninger mod faderen, sammenholdt med oplysningerne om Barn 1 og det,
der er kommet frem under børnesamtalen med Barn 1, finder retten, at der er
holdepunkter for at antage, at forældrene ikke evner at samarbejde om Barn 1's
forhold til gavn for Barn 1.

Herefter, og da faderen må anses for bedst egnet til at varetage forældremyn-
digheden over Barn 1, tager retten faderens påstand om ophævelse af den fæl-les
forældremyndighed over Barn 1 til følge, således at forældremyndigheden over
Barn 1 tillægges faderen alene.

Barn 1 synes at trives med den nuværende samværsordning, hvorefter moderen
har samvær med Barn 1 hver anden weekend fra fredag til søndag. Faderens
samværspåstand vedrørende Barn 1 tages derfor til følge som anført nedenfor.

Efter de foreliggende oplysninger om Barn 2 finder retten uanset de beskrevne ue-
nigheder, at der er grundlag for at antage, at forældrene er i stand til at samar-
bejde om Barn 2 til Barn 2's bedste. Parternes subsidiære påstande om fortsat
fælles forældremyndighed over Barn 2 tages derfor til følge.

Efter en samlet vurdering af oplysningerne i sagen finder retten, at faderen må
anses for at være den af forældrene, der bedst evner at skabe den fornødne ro
omkring Barn 2, og retten finder det derfor bedst for Barn 2, at hun har bopæl hos
faderen, således at der fastsættes samvær med moderen hver anden uge fra onsdag
til mandag som anført nedenfor.

Retten bemærker, at bestemmelsen om automatisk erstatningssamvær i be-
kendtgørelse om forældremyndighed, barnets bopæl og samvær m.v., § 9, finder
anvendelse i tilfælde af, at samvær ikke gennemføres.

T H I  K E N D E S  F O R  R E T :

Den fælles forældremyndighed over Barn 1, født Dato 1, ophæves, og
forældremyndigheden tillægges Far, alene.



/

7

Mor, skal have samvær med Barn 1 hver anden weekend i ulige uger fra fredag
efter skoletid til søndag kl. 18.

Far og Mor skal fortsat have fælles foræl-dremyndighed over Barn 2, født Dato 2.

Barn 2 skal have bopæl hos Far.

Mor, skal have samvær med Barn 2 fra ons-dag i ulige uger efter skoletid til den
følgende mandag i lige uger om morgenen med aflevering i skolen ved skoletids
start.

I tilfælde af, at samvær ikke gennemføres, finder bestemmelsen i bekendtgørel-se
om forældremyndighed, barnets bopæl og samvær m.v., § 9, anvendelse.

Ingen af parterne skal betale sagsomkostninger til den anden part eller til
statskassen.



/

 




/